สมัคร ชาลีกุล

สมัคร ชาลีกุล (5 พฤษภาคม พ.ศ. 2481 – 11 มกราคม พ.ศ. 2569) อดีตสมาชิกสภาผู้แทนราษฎรจังหวัดชัยภูมิ สังกัดพรรคแนวร่วมสังคมนิยม และเป็นหนึ่งในผู้ลี้ภัยเข้าป่าภายหลังเหตุการณ์ 6 ตุลา

 ประวัติและการศึกษา 
สมัคร ชาลีกุล เกิดเมื่อ 5 พฤษภาคม พ.ศ. 2481 ณ ตำบลชีลอง อำเภอเมืองชัยภูมิ จังหวัดชัยภูมิ เป็นบุตรคนที่ 6 จากทั้งหมด 7 คนของ กวี (กองมี) ชาลีกุล และนางวัน ชาลีกุล (โคบำรุง) สำเร็จการศึกษาระดับประถม (ประถม 4) จาก โรงเรียนบ้านสัมพันธ์ ตำบลบุ่งคล้า อำเภอเมืองชัยภูมิ จังหวัดชัยภูมิ ในปี พ.ศ. 2492 สำเร็จชั้นมัธยมศึกษาปีที่ 6 จากโรงเรียนชัยภูมิภักดีชุมพล (โรงเรียนชัยภูมิ) ในปี พ.ศ. 2498 สำเร็จประกาศนียบัตรวิชาชีพชั้นสูงในปี พ.ศ. 2503 จากมหาวิทยาลัยเทคโนโลยีราชมงคลกรุงเทพ (เทคนิคกรุงเทพฯ) ประกาศนียบัตรวิชาการบริหารโรงงานจาก University of Applied Sciences Bingen ประเทศเยอรมนี ในปี พ.ศ. 2506 และ Diploma in Heavy Duty Equipment จากโทรอนโต มลรัฐออนแทรีโอ ประเทศแคนาดา ในปี พ.ศ. 2511

สมัคร ถึงแก่อนิจกรรม เมื่อวันที่ 11 มกราคม พ.ศ. 2569 สิริอายุรวม 87 ปี

 การทำงาน 
สมัคร เข้ารับราชการเป็นครูระหว่างปี พ.ศ. 2513 ถึงปี พ.ศ. 2517 ณ ศูนย์วิศวกรรมเกษตร ไทย-เยอรมัน วิทยาลัยเทคโนโลยีและอาชีวศึกษา ปทุมธานี (ปัจจุบันคือ มหาวิทยาลัยเทคโนโลยีราชมงคลธัญบุรี วิทยาเขตปทุมธานี) 

ในปี พ.ศ. 2518 สมัครเป็นหนึ่งในผู้ก่อตั้งพรรคแนวร่วมสังคมนิยม และลงสมัครเลือกตั้งเป็นสมาชิกสภาผู้แทนราษฎรในเขต 1 จังหวัดชัยภูมิ และได้รับเลือกตั้งให้เป็นสมาชิกสภาผู้แทนราษฎรเขต 1 จังหวัดชัยภูมิ ในขณะดำรงตำแหน่งสมาชิกสภาผู้แทนราษฎรสมัครเคยเป็นแกนนำผู้เสนอร่างพระราชบัญญัติถอดยศจอมพลถนอม กิตติขจร จอมพลประภาส จารุเสถียร และ พ.อ. ณรงค์ กิตติขจร https://cuir.car.chula.ac.th/dspace/bitstream/123456789/41295/5/Usa_vo_ch3.pdf

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๓ ตอนที่ ๒๔ ง ฉบับพิเศษ หน้า ๑๒๘๓, ๗ กุมภาพันธ์ ๒๕๑๙
 อ้างอิง 

หมวดหมู่:บุคคลจากอำเภอเมืองชัยภูมิ
หมวดหมู่:อาจารย์คณะเกษตรศาสตร์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดชัยภูมิ
หมวดหมู่:พรรคแนวร่วมสังคมนิยม
หมวดหมู่:พรรคกิจประชาคม
หมวดหมู่:พรรคก้าวหน้า (พ.ศ. 2526)
หมวดหมู่:บุคคลที่เกี่ยวข้องกับเหตุการณ์ 6 ตุลา
หมวดหมู่:บุคคลจากโรงเรียนชัยภูมิภักดีชุมพล
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:บุคคลจากมหาวิทยาลัยเทคโนโลยีราชมงคลธัญบุรี
หมวดหมู่:ผู้ได้รับเครื่องราชอิสริยาภรณ์ ต.ม.